ฮั่งเส็งปิดเช้าร่วง 289.24 จุด เหตุวิตกเศรษฐกิจโลก
ฮั่งเส็งปิดเช้าร่วง 289.24 จุด เหตุวิตกเศรษฐกิจโลก
20 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 289.24 จุด หรือ 1.25% ปิดภาคเช้าที่ 22,878.61 จุด โดยได้รับแรงกดดันจากการร่วงลงของตลาดหุ้นสหรัฐเมื่อคืนนี้ หลังเจ้าหน้าที่ของธนาคารกลางสหรัฐ (เฟด) ได้แสดงความกังวลเกี่ยวกับแนวโน้มเศรษฐกิจทั่วโลก
ทั้งนี้ รายงานการประชุมประจำวันที่ 28-29 ก.ค.ซึ่งเฟดเผยแพร่เมื่อคืนนี้ บ่งชี้ว่า เจ้าหน้าที่เฟดได้แสดงความวิตกกังวลเกี่ยวกับแนวโน้มเศรษฐกิจสหรัฐและเศรษฐกิจทั่วโลก แม้ว่าตลาดแรงงานของสหรัฐส่งสัญญาณฟื้นตัวขึ้นก็ตาม